Philipp von Krusenstiern

Philipp von Krusenstiern (Filip Krusenstjerna (Krusenstierna)Stackelberg, Otto Magnus von. Genealogisches Handbuch der baltischen Ritterschaften, Teil Estland Band II,  Görlitz, 1930, , 1649. aastani Philipp Crusius (Philipp CruseDansk Biografisk Leksikon: Philipp Cruse); 21. aprill vkj / 1. mai 1597/98 Eisleben, Saksi-Anhalt – 31. märts vkj / 10. aprill 1676 Tallinn) oli Rootsi riigiametnik, jurist, diplomaat ja poliitik.
pisi|pisi|
9. märtsil 1649 sai ta Rootsi kuningannalt Kristiinalt aadlikirja ja aadeldamisel perekonnanime "von Kruus",Nordisk familjebok 1911, lk.98–99 (rootsi keeles) ning introdutseeriti 1650 Krusenstierna (rootsipäraselt "von Crusenstjerna"/von Krusenstjerna) nime all (nr. 460) Rootsi rüütelkonda.Von Krusenstierna nr 460, www.adelsvapen.com.

Talle kuulus ka 1649. aastast Hagudi ja Ohakvere mõis.

Elulugu
Philippi vanemad olid Eislebeni pastor Johannes Crusius (1550–1616) ja Barbara Kreijer.Svenskt biografiskt handlexikon 1906, lk. 618 (rootsi keeles)

1610. aastal immatrikuleeriti Philipp Crusius Leipzigi ülikooli, kus lõpetas õigusteadusalased õpingud litsentsiaadi kraadiga (Licentiatus juris utriusque).

Crusius alustas teenistust krahv Ernst von Mansfeldi nõunikuna. Alates 1622. aastast oli ta Holstein-Gottorfi hertsogi Friedrich III teenistuses. 1627. aastal astus ta keiser Ferdinand II teenistusse ja töötas sõjakomissarina Dithmarschenis ning seejärel presidendina Stormarnis. Lübecki rahu sõlmimise järel 1629. aastal võttis Friedrich III Crusiuse taas oma teenistusse. 1633 lähetas hertsog Friedrich III ta koos kaupmehe Otto Brüggemanni ja sekretäri Adam Oleariusega saadikuna Moskvasse ja 1635 Holstein-Gottorpi saatkonnas Pärsiasse, et saada Venemaalt õigus kaubelda Pärsiaga (Idamaadega) vahetult. Crusius peatus laevahuku tõttu 1635 Kundas ja Tallinnas ning 1639 tagasiteel taas Tallinnas, kus abiellus Kunda mõisniku Johann Mölleri tütrega. Tegutses Tallinnas ja kuulus ka Tallinna Mustpeade vennaskondaMustpeade vennaskonna liige, Philipp Crusius (von Krusenstiern) 1644, Tallinna Linnaarhiivi fotokogu, Leidandmed	TLA.1465.1.2979Mustpeade vennaskonna liige, Johann Philipp Crusius (von Krusenstiern) 1649, Tallinna Linnaarhiivi fotokogu, Leidandmed	TLA.1465.1.2981.

Rootsi riigi teenistusse asudes sai temast 5. veebruaril 1648 Tallinna linnusekohtu asenõunik ja assessor.

Alates 1653. aasta 1. jaanuarist oli ta Rootsi Kuningliku Kommertskolleegiumi Läänemereprovintside Eesti- ja IngerimaaB. von Krusenstjern. Philip Crusius von Krusenstiern (1597–1676). Sein Wirken in Livland als Rußlandkenner, Diplomat und Landespolitiker (Wissenschaftliche Beiträge zur Geschichte und Landeskunde Ostmitteleuropas. Im Auftrage des Johann-Gottfried-Herder-Instituts, hg. von Hans-Jürgen Karp, nr. 102). Marburg/Lahn, 1976, lk. 40; S. Troebst. Handelskontrolle – "Derivation" – Eindämmung, lk. 287; E. Küng. Rootsi majanduspoliitika, lk. 120. kommertsdirektor, 1653. aastast Narva bürgermeisterVon Krusenstierna nr 460, www.adelsvapen.com ja 20. augustist 1653 Narva linnusekrahv.

Rootsi-Poola sõja ajal 1655–1658 oli ta kuninga  Karl X Gustavi poolt Moskva tsaari Aleksei I Mihhailovitši juurde saadetud Rootsi läbirääkimissaatkonna õigusnõunik Moskvas, riiginõunik Gustaf Bielke (1618-1661) ja kindralvahtmeister Alexander von EssenigaRecke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 387-389. 

19. detsembrist 1659 kuni 5. maini 1670 oli Philipp von Krusenstiern Tallinna asehaldur.

Perekond

Philipp Crusius abiellus 1623 Barbara Voigtiga (surnud 1634). Abielust sündisid:
Johann Philipp von Krusenstjerna (1626–1659)Immatrikulation von Iohannes Philippus Crusius, matrikel.uni-rostock.deArvo Tering. Album academicum der Universität Dorpat (Tartu) 1632-1710, Tallinn 1984, s. 197, Guinea lahe äärse Rootsi Kullaranniku komandant (tänapäeval asuvad Rootsi koloonia valdused Ghana territooriumil)
Maria Magdalena von Krusenstjerna (surnud 1687), 1653. aastast David Reimersi (Werner von Rosenfeldti isa) ja 1668. aastast Liivimaa aadlilipkonna kapten Moritz von Breitholtzi abikaasa.Mauritz Breitholtz, founder of  the noble family in Livonia 1653, breitholtz-vapen.blogspot.com

Teist korda abiellus ta 13. mail 1639 Maria Mülleriga, kes oli Tallinna raehärra ja Kunda mõisniku Johann Mülleri (surnud 1639) ja Margaretha Pröbstingi (surnud 1641) tütar.Genealogisches Handbuch der baltischen Ritterschaften, Teil 2: Estland, Band 2 Görlitz. 1930 lk.95–97 Abielust sündisid:
Maria Elisabeth Krusenstjerna, Päädeva mõisniku Ewert Wolmar von Wrangelli (surnud 1695) abikaasa
Axel Erich von Krusenstern (sünd. 1648)
Adolf Friedrich von Krusenstern (1652–1687), Rootsi sõjaväelane (kapten), Ohakvere ja Hagudi mõisnik, Adam Johann von Krusensterni vanavanaisa.

Teosed
Philipp von Krusenstierna koostas aastail 1648–1650 (koos Eestimaa rüütelkonna sekretär Caspar Meyeriga) Eestimaa rüütliõiguse seadustiku "Des Hertzogthums Ehsten Ritter- und Landrechte" (anti välja alles 1821 täiendatud kujul). Selle kodifikatsiooni kinnitas Rootsi kuningas Karl XII 1699. aastal, kuid kohtupraktikas kasutati seda sageli juba varem.

Viited

Kirjandus
Adam Olearius: Persiaensche reyse, uyt Holsteyn, door Lijflandt, Moscovien, Tartarien in Persien, door Philippus Crusius, en Otto Brughman, gesanten des Doorl: Hoogh: heere, Heer Frederick ... hertog van Sleswijck en Holsteyn, &c. aen den koninck van Persien: en van daer te landt naer Oost-Indien ..., Amsterdam: Jan Jansz, 1651 Google Books
Die baltischen Länder und der Norden : Festschrift für Helmut Piirimäe zum 75. Geburtstag (lk. 172 Stellan Dahlgren: Philip Crusius von Krusenstiern in the Swedish embassy to Russia 1655–1658), Tartu 2005 ISBN 9949132088

Välislingid

TLÜAR rahvusbibliograafia isikud: Krusenstjerna, Philipp von
Eesti vanema kirjanduse digitaalne tekstikogu: Philipp von Krusenstiern
Aadlivapid Ajalooarhiivis: Philipp von Krusenstiern
Eesti Ajalooarhiivi Arhiivikool: Perekond von Krusenstern
krusenstierna.se
de.wikisource: Allgemeine Deutsche Biographie: Crusius, Philipp (saksa keeles)

Kategooria:Rootsi aadlikud
Kategooria:Rootsi diplomaadid
Kategooria:Rootsi poliitikud
Kategooria:Hansa diplomaadid
Kategooria:Luuletajad
Philipp
Kategooria:Sündinud 1597
Kategooria:Surnud 1676
Kategooria:Tallinna Mustpeade vennaskonna liikmed
Kategooria:Tallinna ajalooga seotud inimesed
Kategooria:Narva linnusekrahvid
Kategooria:Narva bürgermeistrid